มีของเหลวไหลออกจากช่องคลอด ไหลครั้งแรกวันที่15นิดเดียวเป็นสีน้ำตาลเข้มไม่รู้เพราะทิ้งไว้นานละสัมผัสอากาศเลยเป็นสีเข้มรึเปล่า เป็นทุกวัน จนมาวันที่19มีเยอะขึ้น แต่ยังเห็นเลือดสีแดงเข้ม วันนี้วันที่20ก็มีนิดๆแต่เป็นสีน้ำตาล ไม่ทราบว่าอาการแบบนี้คืออะไรใช่ปจด.ไหม รึว่าท้องมั้ย? ก่อนหน้านั้นมีเพศสัมพันธ์วันที่29-30สค. ละปจด.เดือนที่แล้วมาประมาณ20 สงสัยเพราะปกติแจก.จะมาปกติแต่นี่เลือดน้อยมาก
สวัสดีค่ะ หากประจำเดือนมาวันที่ 20 ส.ค. แล้วในวันที่ 15 ได้มีเลือดสีน้ำตาลออกมา จนถึงวันที่ 20 ส.ค. ก็น่าจะเป็นเลือดประจำเดือนได้ เนื่องจากเป็นช่วงวันที่ที่ควรจะมีประจำเดือนมา ส่วนการที่เลือดมีปริมาณน้อยกว่าปกติ อาจเกิดจากสาเหตุต่างๆ เช่น มีความเครียด ทำงานหนัก มีน้ำหนักลด มีภาวะโลหิตจาง เป็นต้นแนะนำควรสังเกตเลือดที่ออกไปก่อน หากโดยรวมแล้วมาไม่นานเกิน 10 วัน ก็น่าจะเป็นประจำเดือน ไม่ได้ผิดปกติอะไร แต่หากเลือดยังคงออกต่อเนื่องนานเกิน 10 วัน หรือมีปวดท้องน้อยมาก แนะนำควรลองตรวจหาการตั้งครรภ์ดูด้วย เพราะอาจเกิดจากการแท้งได้ แต่หากตรวจไม่พบ ก็ควรไปพบแพทย์เพื่อตรวจหาสาเหตุอื่น เช่น มีมดลูกอักเสบ เนื้องอกมดลูก เยื่อบุโพรงมดลูกหนาตัวผิดปกติ เป็นต้น